पाएं अपने शहर की ताज़ा ख़बरें और फ्री ई-पेपरडाउनलोड करें
उधार का महज 500 रुपया न लौटाना एक आदमी की जान पर पड़ गया। मामला गया जिले के गुरुआ प्रखंड के सलेमपुर गांव का है। यहां के मुसाफिर पासवान को एक युवक ने लाठी-डंडे से पीट-पीट कर मार डाला। वृद्ध की हत्या करने के बाद आरोपी गांव से फरार हो गया। पुलिस ने शव को कब्जे में ले लिया है। शव को पोस्टमार्टम के लिए मगध मेडिकल भेज दिया गया है।
बात-बात में होने लगी हाथापाई
मुसाफिर पासवान का वीरेंद्र मांझी पूर्व में 500 रुपए उधार लिया था। कई महीने बीत जाने के बाद भी वीरेंद्र मांझी मुसाफिर का पैसा नहीं लौटाया। वह वीरेंद्र के ऊपर पर पैसे लौटाने का दबाव बना रहा था। इसी बीच सोमवार की सुबह वीरेंद्र मांझी पर मुसाफिर पासवान की नजर पड़ी तो वह उससे अपने पैसे मांगने लगा। इस बात को लेकर दोनों के बीच बहस हो शुरू हो गई। देखते ही देखते दोनों के बीच हाथापाई शुरू हो गई। हाथापाई में वीरेंद्र मांझी को जोर का झटका दिया इससे वह जमीन पर गिर गया। मुसाफिर के जमीन पर गिरते ही वीरेंद्र ने उसके ऊपर लाठी से हमला कर उसकी जान ले ली।
कई लोगों के पैसे थे मृतक पर बाकी
गांव वालों की नजर जब मुसाफिर पर पड़ी तो वे उसे निजी चिकित्सक के पास ले गए, जहां उसे मृत घोषित कर दिया गया। गांव वालों का कहना है कि मुसाफिर और वीरेंद्र दोनों ही मजदूरी करते हैं। वीरेंद्र और भी लोगों का पैसा रखे हुए है। इधर घटना की सूचना पर मौके पर पहुंची पुलिस ने शव को कब्जे में ले लिया। गुरुआ थाना प्रभारी ने बताया कि आरोपी की तलाश की जा रही है। फिलहाल मृतक पक्ष की ओर से कोई तहरीर नहीं दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn